wickkiey/tamil-wikipedia-chunked huggingface dataset:
# பதமாக்கி அமிலம்(டானிக் அமிலம்)

## குவார்சிடானிக் (Quercitannic) மற்றும் கலோடானிக் (gallotannic) அமிலங்கள்

**குவார்சிடானிக் அமிலம்**,டானின் அமிலத்தின்இரண்டு வடிவங்களில் ஒரு வடிவமே. இது ஓக் பட்டை மற்றும் இலைகளில் இருந்து பெறப்படுகிறது. மற்றொரு வடிவம் கலோடானிக் அமிலம் என்று அழைக்கப்படுகிறது. இது ஓக் வேர்முடிச்சுகளில் இருந்து பெறப்படுகிறது.  
குவார்சிடானிக் அமிலம் குவர்சிட்ரனில்உள்ளது. இதிலிருந்து மஞ்சள் நிற சாயம் பெறப்படுகிறது.வட அமெரிக்காவின் பழங்குடி காடுகளில் உள்ள கிழக்கு கருப்ப ஓக் ,,மரப்பட்டைகளில் இருந்து இது பெறப்படுகிறது.இது படிகவடிவமற்ற, மஞ்சள் கலந்த செம்பழுப்பு நிறத்தைக் கொண்டுள்ளது.  
1838 ல், சான் சாகோப் பெர்சிலியசு(Jöns Jacob Berzelius) மார்பினை கரைப்பதற்கு குவார்சிடானேட்டு பயன்படுகிறது என்று எழுதியுள்ளார்.  
1912 இல ஆலன் என்பவரால் வெளியிடப்பட்ட"Commercial Organic Analysis", என்பதில் இதன் மூலக்கூறு வாய்ப்பாடுC<sub>19</sub>H<sub>16</sub>O<sub>10. </sub>என்று குறிப்பிடப்பட்டுள்ளது.  
பிற ஆசிரியர்கள் C<sub>28</sub>H<sub>26</sub>O<sub>15</sub>, மற்றும் C<sub>28</sub>H<sub>24</sub>O<sub>11</sub> என்ற மூலக்கூறு வாய்ப்பாட்டைக் கொடுத்துள்ளனர்.  
லோவ் கூற்றுப்படி, இரண்டு வடிவங்களும் சிலகொள்கைக்கு உட்படுகின்றன. ஒன்று நீரில் கரையக்கூடியது. இதன் மூலக்கூறு வாய்ப்பாடு C<sub>28</sub>H<sub>28</sub>O<sub>14. </sub>மற்றொன்று அரிதாக நீரில்கரையக்கூடியது. இதன் மூலக்கூறு வாய்பபாடு C<sub>28</sub>H<sub>24</sub>O<sub>12</sub>. இரண்டு வடிவங்களும் நீர் மூலக்கூறினை இழந்து கருவாலி மரத்தின் சிவப்பு நிறத்தைப் பெறுகின்றன. இதன மூலக்கூறு வாய்ப்பாடு C<sub>28</sub>H<sub>22</sub>O<sub>11</sub>.  
அதில் உலகின் பல பகுதிகளில், போன்ற பயன்படுத்தும் அனுமதிக்கப்படும். உள்ள அமெரிக்கா, tannic அமிலம் உள்ளது, பொதுவாக பாதுகாப்பான அங்கீகரிக்கப்பட மூலம் உணவு மற்றும் மருந்து நிர்வாகம்.  
மருத்துவத்தில் பயன்பாடு  
19 ஆம் நுாற்றாண்டிற்கு முன்னரும் மற்றும் 20 ஆம் நுாற்றாண்டின் ஆரம்பத்திலும் சிடிரைசின், நச்சுக் காளான் மற்றும் ஊன்ஊசி நஞ்சாதல் போன்ற நச்சுத்தன்மை வாய்ந்தவைகளின் நச்சுத்தன்மையை நீக்க மக்னீசியத்துடன் இணைந்து டானிக் அமிலம் பயன்படுத்தப்பட்டுள்ளது.  
1920 ஆம் நுாற்றாண்டுகளில் கடுமையான தீக்காயங்களுக்கு மருந்தாக டானிக் அமிலம் அறிமுகப்படுத்ப்பட்டது. இதனால் இறப்பு விகிதம் வெகுவாக குறைக்கப்பட்டது.  
முதலாம் உலகப்போரின் போது ஏற்பட்ட தீக்காயங்கள், எரிகுண்டுகளால் ஏற்பட்ட காயங்கள், கடுகுவாயு இவைகளால் ஏற்பட்ட பாதிப்புகளுக்கு சிகிச்சை செய்வதற்கு டானிக் அமிலம் பரிந்துரைக்கப்பட்டது. போருக்குப் பின்னர் நவீன வளர்ச்சியின் காரணமாக இம்முறை கைவிடப்பட்டது.
# 212 (எண்)

212 என்ற இயல் எண் ஆனது 213 க்கு முந்திய எண் மற்றும் 211 க்கு அடுத்த எண்
# 212 (எண்)

## கணிதத்தில்

- 2<sup>2</sup>·53
- முதல் 26 இயல் எண்களின் கூட்டு தொகை
- பாரன்ஹீட் டிகிரிகளில், கடல் மட்டத்தில் நீரின் கொதிநிலை புள்ளிl
# 212 (எண்)

## பிற துறைகளில்

- மொரோக்கோ சர்வதேச நேரடி டயல் தொலைபேசி அழைப்புகளுக்கான குறியீடு 212 ஆகும்
- மண்டல குறியீடு 212, மன்ஹாட்டனுக்குப் பயன்படுத்தப்படும் முதல் தொலைபேசி பகுதி குறியீடுn
- "212" (பாடல்), 2011 ஹார்லெம் ராப்பர் ஆஜாலியா வங்கிகளின் பாடல்
- 212 Medea, a very large Main belt asteroid
- பெல் 212 ஹெலிகாப்டர்  
- 212 நீர்மூழ்கிக் கப்பல் வகை
- 212, கரோலினா ஹெர்ரெராவின் வாசனை
- யூனிட் 212, இஸ்ரேலிய கமாண்டோ பிரிவும் மக்ளன் என்றும் அழைக்கப்படுகிறது
# பகுப்பு:அட்லாண்டிக் சூறாவளி பருவங்கள்

அட்லாண்டிக் பெருங்கடலில் வெப்ப மண்டல தாழ்வழுத்தம் காரணமாக உருவாகும் புயல் சின்னம் வழுபெற்று இடி காற்றுடன் உருவாகும் சூராவளி வீசும் காலங்கள் அட்லாண்டிக் சூறாவளி பருவங்கள் ஆகும். இது ஒவ்வொரு ஆண்டும் மே மாதம் முதல் நவம்பர் மாதம் வரை நிகழும் ஒரு பருவ நிலை ஆகும். இது வட அட்லாண்டிக் பெருங்கடலில் உள்ள நாடுகளை பாதிக்கிறது.இதனால் பெருத்த பொருள் சேதமும் சில உயி சேதமும் ஏற்படுகிறது.
# 2017 அட்லாண்டிக் சூறாவளி பருவம்

2017 அட்லாண்டிக் சூறாவளி பருவம் ஒரு மிகையான மற்றும் பேரழிவுகரமான சூறாவளி பருவமாக இருந்தது. குறைந்தபட்சம் $ 282.16 பில்லியன் (அமெரிக்க டாலர்) சேதத்திற்குள்ளாக்கியது. முந்தைய பதிவு அதிகபட்ச அழிவை உண்டாகிய - 2005 அட்லாண்டிக் சூறாவளி பருவமதை விட மிக அதிகமான அழிவை ஏற்படுத்தியது.
# இவான் சோகோலோவ் (சதுரங்க வீரர்)

**இவான் சோக்கோலொவ்** (*Ivan Sokolov*, *Иван Соколов*, பிறப்பு: 13 சூன் 1968) ஒரு இடச்சு சதுரங்க கிராண்ட்மாஸ்டர் ஆவார். சோக்கோலொவ் 1988 யுகோசுலாவிய சதுரங்க வாகையாளராகவும், 1995, 1998 இடச்சு வாகையாளராகவும் வெற்றி பெற்றார்.  
கிராண்ட்மாஸ்டர் பட்டத்தைப் பெறுவதற்கு முன்னர் இவர் 1985 இல் பன்னாட்டு சதுரங்கக் கூட்டமைப்பு மாஸ்டராகவும், 1986 இல் பன்னாட்டு மாஸ்டராகவும் தகுதி பெற்றார்.  
2000 ஆம் ஆண்டில் 1வது ஐரோப்பிய விரைவு சதுரங்க வாகையாளர் போட்டியில் அலெக்சி திரேயெவ், சூராப் அசுமார்பாராசுவிலி ஆகியோரை வென்று வாகை சூடினார்.
# சிரியாவின் வரலாறு

**சிரியாவின் வரலாறு**, தற்போதைய சிரிய அரபுக் குடியரசு, சிரியப் பிரதேசம் ஆகியவற்றில் நிகழ்ந்த நிகழ்வுகளை உள்ளடக்குகின்றது. தற்போதைய சிரிய அரபுக் குடியரசு, பொகாமு 10 ஆம் நூற்றாண்டில் ஒன்றிணைக்கப்பட்ட புது அசிரியப் பேரரசின் கீழிருந்த ஆட்சிப் பகுதிகளை உள்ளடக்குகின்றது. புது அசிரியப் பேரரசின் தலைநகரம் அசுர். இப்பெயரில் இருந்தே சிரியா என்னும் பெயர் ஏற்பட்டிருக்கலாம் எனச் சொல்லப்படுகின்றது.  
இந்த ஆட்சிப் பகுதி பின்னர் பல ஆட்சியாளர்களால் கைப்பற்றப்பட்டதுடன், பல்வேறுபட்ட மக்களும் இங்கே குடியேறினர். 1919க்குப் பின்னர் சிரியா, பிரான்சின் கட்டுப்பாட்டுக்குள் வந்தது. 1925 இல் சிரியாவில் பிரான்சு<nowiki/>க்கு எதிரான புரட்சி வெடித்தது ஆனாலும் 1927 இல் அது அடக்கப்பட்டது. 1936 இல் சிரியாவும், பிரான்சும் சுதந்திரத்துக்கான உடன்படிக்கை ஒன்றைச் செய்துகொண்டன. இதன் மூலம் பிரான்சு சிரியாவின் விடுதலையைக் கொள்கையளவில் ஏற்றுக்கொண்டாலும் பிரான்சு தனது இராணுவத்தைத் தொடர்ந்து அங்கே வைத்திருந்தது. 1941 இல் சிரியா மீண்டும் விடுதலை அறிவிப்பை வெளியிட்டது. எனினும் 1944 சனவரியிலேயே சிரியா ஒரு சுதந்திரக் குடியரசாக ஏற்றுக்கொள்ளப்பட்டது. ஆனாலும் சிரியாவில் இருந்து பிரெஞ்சுப் படைகளை விலக்கிக்கொள்வது மிக மெதுவாகவே இடம்பெற்றது. இது தொடர்பில் பெரும் எதிர்ப்புகள் ஏற்பட்டன. இறுதியாக 1946 ஏப்ரலில் பிரான்சு சிரியாவை விட்டு முழுமையாக வெளியேறியது.  
1958 பெப்ரவரி 21 ஆம் தேதி பொது வாக்கெடுப்பின் மூலம் இரு நாட்டு மக்களினதும் ஆணையுடன் எகிப்தும், சிரியாவும் இணைந்து ஐக்கிய அரபுக் குடியரசு என்னும் ஒரு நாட்டை உருவாக்கின. 1961 இல் இது மீண்டும் பிரிக்கப்பட்டு சிரியா தனியான சுதந்திர நாடானது. 1963 இல் இருந்து சிரிய அரபுக் குடியரசு பாத் கட்சியினால் ஆலப்படு வருகிறது. 1970 இலிருந்து இக்கட்சி அசாத் குடும்பத்தினரின் கட்டுப்பாட்டில் உள்ளது. தபோது இடம்பெறும் உள்நாட்டுப் போரினால், சிரியா பல்வேறு பகுதிகளாகத் துண்டாடப்பட்டுப் பல்வேறு போட்டிக் குழுக்களின் கட்டுப்பாட்டின் கீழ் உள்ளது.
# சிரியாவின் வரலாறு

## வரலாற்றுக்கு முந்திய காலம்

சிரியாவில் கண்டுபிடிக்கப்பட்ட, மனிதர் வாழ்ந்ததற்கான மிகப் பழைய சான்றுகள் பழைய கற்காலத்துக்கு உரியவை (பொகாமு 800,000). 1993 ஆகத்து 23 இல் ஒரு சப்பான் - சிரிய அகழ்வாய்வுக் குழு, பழைய கற்கால மனிதனின் புதைபடிவ எச்சங்களை, டமாசுக்கசுவில் இருந்து 400 கிலோமீட்டர் வடக்கில் உள்ள டெடெரியாக் குகையில் கண்டுபிடித்தது. இப்பெரும் குகையில் கண்டுபிடிக்கப்பட்ட எலும்புகள் ஒரு நியன்டர்தால் குழந்தையுடையது. இக்குழந்தைக்கு இரண்டு வயது இருக்கலாம் என மதிப்பிடப்பட்டுள்ளது. இக்குழந்தை நடுப் பழைய கற்காலத்தைச் (200,000 தொடக்கம் 40,000 ஆண்டுகள் வரையான காலம்) சேர்ந்தது. பல நியன்டர்தால் எலும்புகள் ஏற்கெனவே கண்டுபிடிக்கப்பட்டிருப்பினும், அது முன்னர் புதைக்கப்பட்ட நிலையில் கிட்டத்தட்ட முழுமையாகக் கிடைத்த குழந்தை ஒன்றின் எலும்புக்கூடு இதுவே.  
உலகின் மிகப் பழைய நாகரிகங்களுள் சிரிய நாகரிகமும் ஒன்று எனத் தொல்லியலாளர்கள் எடுத்துக்காட்டி உள்ளனர். ஏறத்தாழ பொகாமு 10,000 இலிருந்தே இது புதியகற்காலப் பண்பாட்டின் மையமாக இருந்துள்ளது. வேளாண்மையும், விலங்கு வளர்ப்பும் உலகில் முதன் முதலாக இப்பகுதியிலேயே தொடங்கினன. செவ்வக வடிவான வீடுகள் முரேபெட் நாகரிகத்தில் இருந்துள்ளன. தொடக்கப் புதியகற்காலத்தில் மக்கள், கல், சிப்சம், சுட்ட சுண்ணாம்பு போன்றவற்றாலான பாத்திரங்களைப் பயன்படுத்தியுள்ளனர். அனத்தோலியாவில் இருந்து வந்த எரிமலைக் கண்ணாடிக் கருவிகள் முற்காலத்தில் இருந்த வணிகத் தொடர்புகளுக்குச் சான்றாக உள்ளன. அமூக்கர், இமார் ஆகிய நகரங்கள் புதியகற்காலத்திலும், வெங்கலக் காலத்திலும் செழித்திருந்தன.
# சிரியாவின் வரலாறு

## பண்டைய அண்மைக் கிழக்கு

வடக்கு சிரியாவில் இட்லிப்புக்கு அண்மையில் உள்ள எப்லாவின் அழிபாடுகள் 1975 இல் கண்டுபிடிக்கப்பட்டு அகழப்பட்டது. எப்லா, பொகாமு கிமு 3000 அளவில் நிறுவப்பட்ட கிழக்கு செமிட்டிக் பேசும் ஒரு நகர நாடு எனத் தெரிகிறது. இதன் உச்சத்தில், ஏறத்தாழ பொகாமு 2500 இலிருந்து 2000 வரை, இது வடக்கில் அனதோலியா, கிழக்கில் மெசொப்பொத்தேமியா, தெற்கில் டமாஸ்கஸ் ஆகியவற்றைக் கொண்ட ஒரு பகுதி இதன் கட்டுப்பாட்டுக்குள் இருந்திருக்கக்கூடும்.
# சிரியாவின் வரலாறு

## இதனையும் காண்க

- புது அசிரியப் பேரரசு
- எப்லா இராச்சியம்
# பைனான்சியல் டைம்ஸ்

தி **பைனான்சியல் டைம்ஸ்** (ஆங்கிலம்: The Financial Times) என்பது வணிகம் மற்றும் பொருளாதாரச் செய்திகளை வெளியிடும் சர்வதேச ஆங்கில நாளிதழ் ஆகும். 1888 இல் ஜெம்ஸ் ஸரிடன் மற்றும் ஹோரடோ பாட்டம்லே என்பவர்களால் தொடங்கப்பட்டு, 1884 இல் தொடங்கப்பட்ட *பைனாசியல் நியூஸ்* என்கிற ஒத்த வகைப் போட்டிப் பத்திரிக்கையுடன் இணைக்கப்பட்டது. 2011 நவம்பரில், பி.டபிள்யூ.சி கணிப்பின்படி தி பைனான்சியல் டைம்ஸ் இதழானது சராசரியாக ஒரு நாளைக்கு 2.2 மில்லியன் மக்களால் உலகமுழுதும் வாசிக்கப்படுகிறது. FT.com தளத்தில் பதிவு செய்த பயனர்கள் 4.5 மில்லியனும் இணையச் சந்தாதாரர்கள் 910,000 பேரும் உள்ளனர் சீனாவில் மட்டும் 1.7 மில்லியன் பதிவுபெற்ற பயனர்கள் உள்ளனர். உலகமுழுதும் பைனாசியல் டைம்ஸ் நாளிதழானது ஒருநாளைக்கு 234,193 பிரதிகள் (அதில் 88000 பிரதிகள் ஐக்கிய இராஜ்யம்) 2014 ஜனவரி கணக்கின்படி விநியோகம் செய்யப்படுகிறது. 2014 பிப்ரவரி இல் உலகம் முழுக்க மொத்த விற்பனை 224,000 பிரதிகளாக இருந்தது. 2013 அக்டோபர் இல் அச்சு விற்பனையும், இணைய விற்பனையும் மொத்தமாக 629,000 பிரதிகளாக, 125 ஆண்டு வரலாற்றில் அதிக விநியோகம் இருந்தது. 2016 டிசம்பர் மாதத்தில் அச்சு இதழ் விற்பனையானது 193,211 பிரதிகள் என்று பத்து சதவிகிததிற்கும் கீழே குறைந்தது.  
2015 ஜூலை 23 இல் தி நிக்கி என்ற நிறுவனம் பியர்சன் நிறுவனத்திடமிருந்து £844m ($1.32 பில்லியன்) மதிப்பிற்கு பைனான்சியல் டைம்ஸ் இதழை விலைக்கு வாங்கியது. On 30 November 2015 Nikkei completed the acquisition.
# பைனான்சியல் டைம்ஸ்

## வரலாறு

ஆரம்பத்தில் "லண்டன் பைனான்சியல் கைடு" என்ற பெயரில் 1888 ஜனவரி 10 இல் தொடங்கப்பட்டு, அதே ஆண்டில் பிப்ரவரி 13 இல் தற்போதைய பெயரான *பைனான்சியல் டைம்ஸ்* எனப் பெயர் மாற்றப்பட்டது. நான்கு பக்கம் கொண்ட பத்திரிக்கையாக முதலீட்டாளர்கள், நிதியாளர்களுக்குத் துணையாக வெளிவந்தது. லண்டன் மாநகர நிதிசார் மக்களே இதன் இலக்கு வாசகர்களாகும். *பைனான்சியல் நியூஸ்* என்ற ஒரேவொரு போட்டி பத்திரிக்கை மட்டுமே இருந்தது. 1893 ஜனவரி 2 ஆம் நாள் முதல் சால்மன் இளஞ்சிவப்பு வண்ணக் காகிதத்தில் அச்சாகி, தனது போட்டிப் பத்திரிக்கையைவிட வேறுபடுத்திக் காட்டியது. 57 ஆண்டுகால போட்டிக்குப் பின்னர் பிரன்டன் பிராக்கென் மூலம் *பைனான்சியல் டைம்ஸ்* மற்றும் *பைனான்சியல் நியூஸ்* பத்திரிக்கையும் 1945 இல் இணைந்து ஆறுபக்க நாளிதழாக வெளிவந்தன.  
பியர்சன் நிறுவனம் 1957 இல் இப்பத்திரிக்கையை வாங்கினார். கால செல்லச் செல்ல வாசகர்களும், பக்க அளவும், செய்தியாழமும் அதிகரிக்கத் தொடங்கியது. உலகமயமாதலை நோக்கி உலகின் பல நகரங்களில் இதன் செய்தியாளர்களைக் கொண்டு உலகப் பொருளாதாரத்தை நோக்கி செய்திகளை அளிக்க முனைந்தது. வணிக மொழியான ஆங்கிலத்தில் இருப்பதால் 1970களில் எல்லை கடந்த வணிகம் மற்றும் முதலீட்டு ஓட்டத்தால் சர்வதேச விரிவாக்கத்தைச் செய்தது. 1979 ஜனவரி ஒன்றில் ஐக்கிய இராஜ்யத்தைத் தாண்டி பிராங்க்பர்டில் முதல் ஐரோப்பியக் கண்டப் பதிப்பை வெளியிட்டது. அதன் பின்னர் சர்வதேச செய்திகள் அதிகம் கொண்டு 22 நகரங்களில் அமெரிக்கா, ஆசியா, ஐரோப்பியக்கண்டம், மத்திய கிழக்கு என ஐந்து சர்வதேசப் பதிப்புகளுடன் வெளிவரத் தொடங்கியது.  
ஐரோப்பியப் பதிப்பானது ஐரோக்கியக் கண்டம் மற்றும் ஆப்பிரிக்காவில் விநியோகிக்கப்பட்டது. இது திங்கள் முதல் சனிவரை ஐந்து மையங்களிலிருந்து ஐரோப்பிய ஒன்றியம், ஐரோ ஐரோப்பிய கூட்டாண்மை பற்றி செய்திகளை அளித்தது.  
1994 இல் ஆடம்பர வாழ்க்கை முறைக்கான இதழாக *ஹவ் டூ ஸ்பென்ட் இட்* என்ற இதழைத் தொடங்கியது. 2009 இல் தனி இணையத்தளமாகவும் இந்த இதழ் வெளியிடப்பட்டது.  
1995 மே 13 இல் FT.com என்ற தனது முதல் இணையச் செய்தித் தளத்தை உருவாக்கி இணையவுலகில் நுழைந்தது. உலகச் செய்திகளையும் வழங்கிய இணையத்தளம் 1995 மே 13 முதல் சந்தை நிலவரத்தையும் வெளியிடத் தொடங்கியது. விளம்பர வருவாயைக் கொண்டு இயங்கியதால் இணைய விளம்பரச் சந்தையை ஐக்கிய இராஜ்யத்தில் 1990களில் இதன் மூலம் உருவாக்கியது. 1997 முதல் 2000 வரை பல மாற்றங்களையும் மாறுதல்களையும் கொண்டு யுக்திகளை மாற்றி வந்தது. 2002 இல் இணையச் சந்தா வசதியையும் அறிமுகம் செய்தது. இத்தகைய தனிநபர் சந்தாக்கள் மூலம் வெற்றிகரமாக இயங்கிவரும் ஒருசில ஐக்கிய இராஜ்யப் பத்திரிக்கைகளில் இதுவும் ஒன்றாகும்.
# பைனான்சியல் டைம்ஸ்

## ஆசிரிய நிலைப்பாடு

இவ்விதழ் கட்டற்ற சந்தைமுறை மற்றும் உலகமயமாதல் சித்தாந்தத்தை ஊக்குவிக்கிறது. 1980களில் மார்கரெட் தாட்சர் மற்றும் ரானல்ட் ரேகனின் நிதிக் கொள்கையை ஆதரித்தது. நீல் கின்னோக் தலைமையிலான தொழிற்கட்சியை 1992 ஐக்கிய இராஜ்யப் பொதுத் தேர்தலில் ஆதரித்தது.  
ஐரோப்பிய ஒன்றியச் சூழலில் பொதுப் பொருளாதாரச் சந்தையை மிதமாக ஆதரித்து, சந்தையில் அரசியல் தலையீட்டை எதிர்க்கும் நிலையைக் கொண்டுள்ளது. ஈராக் போரை கடுமையாக எதிர்த்தது. The *FT* favoured Obama again in 2012.  
2010 ஐக்கிய இராஜ்ய பொதுத் தேர்தலில் லிபரல் டெமக்கிராட்சு கட்சியின் குடிசார் சுதந்திரம் மற்றும் அரசியல் சீர்திருத்த நிலைப்பாட்டை வரவேற்றது, உலகப் பொருளாதார நெருக்கடியின் போது அப்போதைய தொழிற்கட்சியின் தலைவர் கோர்டன் பிரவுனின் எதிர்வினையையும் பாராட்டியது, கன்சர்வேட்டிவ் கட்சியின் ஐரோப்பிய ஒன்றிய ஆதரவுவாதத்தையும் வரவேற்றது. 2017 பொதுத் தேர்தலில் கன்சர்வேட்டிவ் கட்சியையே ஆதரித்தது.
# பைனான்சியல் டைம்ஸ்

## ஆசிரியர்கள்

:1889: டக்லஸ் மேக்ரே
:1890: வில்லியம் ராமெஜ் லாசன்
:1892: சிட்ணி முரே
:1896: ஏ. இ. முரே
:1909: சி. எச். பால்மர்
:1924: டி. எஸ். டி. ஹன்டர்
:1937: ஆர்சிபாட் சிஷொல்ம்
:1940: ஆர்பர்ட் ஜார்ஜ் கொலே
:1945: ஹர்கிரேவ்ஸ் பார்கின்சன்
:1949: கோர்டன் நியூட்டன்
:1973: பிரடி பிஷ்சர்
:1981: சர் ஜெப்பிரி ஓவன்
:1991: ரிச்சர்ட் லம்பர்ட்
:2001: ஆன்ட்ரூ ஜோவர்ஸ்
:2006: லயனில் பார்பர்
# சோழபாண்டியபுரம்

**சோழபாண்டியபுரம்** அல்லது**சோழவண்டிபுரம்**அல்லது**சோழவாண்டிபுரம்** இந்தியாவில் தமிழ்நாட்டில் கள்ளக்குறிச்சி மாவட்டத்தில் திருக்கோவிலூர்தாலுக்காவில்அமைந்துள்ளது,இங்கு வாழும்மக்களின்அடிப்படைவாழ்வாதர தொழில்விவசாயம்ஆகும்.2011ஆம்ஆண்டுஇந்திய மக்கள்தொகைகணக்கெடுப்பின்படிஇக்கிராமமக்கள்தொகை 1000ஆகும்.
# சோழபாண்டியபுரம்

## அமைவிடம்

சோழபாண்டியபுரமானதுதிருக்கோவிலூருக்குதென்மேற்காக 12கிலோமீட்டர்அதாவது 7.5மைல்தொலைவில்அமைந்துள்ளது,உளுந்தூர்பேட்டைக்குவடமேற்கில் 16கிலோமீட்டர்தொலைவில்அதாவது 9.9மைல்தொலைவில்அமந்துள்ளது.
# சோழபாண்டியபுரம்

## போக்குவரத்து

திருக்கோவிலூர் பேருந்து நிலையத்திலிருந்து நகரப் பேருந்துகள் (டவுன் பஸ்கள்) எண்:5,20 ரிஷிவந்தியத்திற்கு சோழபாண்டியபுரம் வழியாக செல்கிறது இதில் செல்லலாம்,இல்லையெனின் ஜீ.அரியூர் கூட்டுச் சாலையிருந்து கள்ளக்குறிச்சி செல்லும் பேருந்தில் சோழவண்டிபுரம் செல்லலாம் தற்பொழுது (ஷேர் ஆட்டோக்கள்) பகிர்ந்து செல்லும் தானியங்கிகள் இயங்குகின்றன, அதில் செல்ல இயலும்.
# சோழபாண்டியபுரம்

## சோழவண்டிபுர கிராமம்

இக்கிராமமானது 1000 ஆண்டுகள் பாரம்பரிய பெருமை கொண்டது,இது கி.பி 10 ம் நூற்றண்டிலிருந்து சமண மத மையமாக விளங்கி வருகிறது.
# சோழபாண்டியபுரம்

## ஆண்டிமலை

#### சோழவாண்டிபுரம் சமண சிற்பங்கள்

இவ்வூரின் வடக்கேயுள்ள மலை **ஆண்டிமலை** எனப்படுகிறது. இம்மலையின் கிழக்கில் செங்குத்தான இடத்தில் சிறிய படிக்கட்டுக்களும் வெட்டப்பட்டுள்ளன. இம்மலையில் இரண்டு பாறைகள் பெரிய இடைவெளியுடன் மேற்பகுதியில் ஒட்டியவாறு அமைந்து ஒரு பெரிய குகை போன்று உள்ளது. இதன் உட்பகுதியில் வடக்குப் பாறையில் கோமடீஸ்வரர்சிற்பமும், தெற்குப் பாறையில் பார்சுவநாதர் சிற்பமும் அழகுற வடிக்கப்பட்டிருக்கின்றன. **தருமதேவி** சிற்பம் காணப்படுகிறது. இவற்றையடுத்துள்ள மலையின் தென் கிழக்காகவுள்ள குண்டுபாறையில் மகாவீரர் சிற்பம் செதுக்கப்பட்டுள்ளது.  
##### புடைப்பு சிற்பங்கள்
இக்குகையில் கோமடீஸ்வர் என்னும் பாகுபலியின் புடைப்புச் சிற்பம் சுமார் 8 அடி உயரத்தில் செதுக்கப்பட்டுள்ளது. நின்ற நிலையில் வடிக்கப்பட்ட இச்சிற்ப உருவத்திற்கு கீழ்ப்புறம் அவரின் வலது, இடது ஆகிய இரு பக்கங்களிலும் முறையே இரண்ட பாம்புகளும் காணப்படுகின்றன. அமைதியான முகத்தோற்றத்துடன் சற்று புன்முறுவல் பூத்தவண்ணம், அவரது காலிலிருந்து கைவரை கொடிகள் பின்னியிருக்க தடித்த உடலமைப்பினைப் பெற்று அணியா அழகராய் கோமடீஸ்வர் காட்சியளிக்கிறார்.
கோமடீஸ்வரர் சிற்பத்திற்கு எதிர்திசையில் பார்சுவநாதனர் சிற்பம் செதுக்கப்பட்டுள்ளது. மேற்புறம் ஐந்துதலை பாம்பு தலை விரித்து ஆடுவது போன்று உள்ளது. இச்சிற்பத்தின் கீழ் இக்குகைக்கோயிலை அமைத்தவரின் கல்வெட்டு காணப்படுகிறது.
இக்குகையில உள்ள தருமதேவி இயக்கியின் சிற்பம் அழகும் கலைநயமும் வாய்ந்தது. இயற்கை எழில் வடிவாய் நிறகும் இத்தேவியின் வலதுகரம் அருகில் நிற்கும் பணிப்பெண்ணின் தலையைத் தொட்டவாறும், இடது கரம் தோளுக்கு அருகில் ஒரு கிளியும் உள்ளது. இயக்கியின் வலது பக்கத்தில் கழுகு மரத்தின் வடிவமும் இவளது காலுக்கு அடியில் நிமிர்ந்து நிற்கும் சிங்கத்தின் உருவமும் சிறப்புற படைக்கப்பட்டுள்ளன. இவ்வூர் மக்கள் இவ்வியக்கியினைக் **காளியம்மன்** என்று அழைத்து வழிபடுகின்றனர். தற்பொழுது இவ்வூரில் சமணர்கள் ஒருவர் கூட இல்லை என்பது வியப்பிற்குரியது.
இம்மலையின் மேற்கு மூலையில் உள்ள மற்றொரு குகையில் [மகாவீரர்]] சிற்பம் அமர்ந்த நிலையில் தியான கோலத்தில் பத்மாசனத்தில் இரண்டு கைகளையும் ஒன்றின் மீது ஒன்று வைத்து மேல் நோக்கியுள்ளது. இவரது வலது மற்றும் இடதுபுறம் இரு சாமரம் வீசுவோர் காட்டப்பட்டுள்ளனர். தலையின் பின்புறம் அரைவட்ட பிரபையும், அதன் மேல் முக்குடையும் காட்டப்பட்டுள்ளன. மேற்கண்ட சிற்பங்கள் யாவும் கி.பி. 10-ஆம் நூற்றாண்டில் உருவாக்கப்பட்டவையாகும்.
# சோழபாண்டியபுரம்

## சோழவாண்டிபுரம் சமண படுக்கைகள்

ஆண்டிமலை பஞ்சபாண்டவர் மலை என்று அழைக்கப்படுகிறது, இம்மலையில்தான் சமண சிற்பங்களும் சமணப் படுக்கைகளும் காணப்படுகின்றன. இயற்கையாக அமைந்த குகையின் உட்புறமாக 6 இடங்களில் மொத்தம் 25 படுக்கைகள் உள்ளன. இவற்றில் சில முற்றுப்பெற்றும் சில முற்றுப் பெறாமலும் உள்ளன. இக்குகையின் வடக்கில் அமைந்த கற்படுக்கைகளின் மேல் விதானத்தில் சுதை பூசி அதன் மீது ஓவியங்கள் பல தீட்டப்டிபற்றிருக்கின்றன. இவ்வோவியங்கள் பெரும்பாலும் அழிந்து தற்போது அதன் எச்சங்களை மட்டுமே காண முடிகின்றது. ஒரு பெரிய இருக்கை ஒன்றும் உள்ளது. இப்படுக்கைகள் அமைந்த குன்றைச் சுற்றிலும் செங்கற் சுவர்கள் இருந்து அழிந்ததற்கான சுவடுகள் காணப்படுகின்றன.
# சோழபாண்டியபுரம்

## இதனையும் காண்க

- கோமதீஸ்வரர் சிலை
- பாகுபலி
- சரவணபெலகுளா
- அருகதர்
- திகம்பரர்
# சோழபாண்டியபுரம்

## வெளி இணைப்புகள்s

- Andimalai video (youtube)
- Cholapandiyapuram (Wikimapia)
- author's site
# 2012 தருமபுரி வன்முறை

**தருமபுரி வன்முறை** அல்லது **தருமபுரி கலவரம்** என்பது 2012 நவம்பர் 7 அன்று தமிழ்நாட்டின் தருமபுரி மாவட்டம் நத்தம், பழைய கொண்டாம்பட்டி, புதிய கொண்டாம்பட்டி, அண்ணாநகர் போன்ற ஊர்களில் உள்ள தலித் குடியிருப்புகளில் 200க்கும் மேற்பட்ட வீடுகளை எரித்த நிகழ்வைக் குறிக்கிறது. செல்லன் கொட்டாயைச் சேர்ந்த ஒரு வன்னிய பெண்ணும், அருகில் உள்ள நத்தம் தலித் குடியிருப்பைச் சேர்ந்த தலித் இளைஞனும் காதலித்தத் திருமணம் செய்துகொண்டனர். இத்திருமணத்தை எதிர்த்த வன்னியர் சமுதாயத்தைச் சேர்ந்த உள்ளூர் தலைவர்கள், நவம்பர் 7 அன்று நாயக்கன் கொட்டாயில் கூட்டம் நடத்தி, காலனியைச் சேர்ந்த பெரியவர்களிடம் அப்பெண்ணை அவரது பெற்றோரிடம் அனுப்பிவைக்க வேண்டுமென வற்புறுத்தினர். அந்தப் பெண் தன் கணவரின் வீட்டில் தங்க முடிவுச் செய்தார். இதை அடுத்து, இந்தத் திருமணத்தால் மனமுடைந்த அவரது தந்தை தூக்கிட்டுத் தற்கொலை செய்துகொண்டார். அவர் தற்கொலை செய்து கொண்டதால் ஆத்திரமடைந்த வன்னியர்களைக் கொண்ட 1500க்கும் மேற்பட்ட கும்பல் நத்தம் காலனி, அண்ணா நகர், கொண்டாம்பட்டி பகுதிகளைச் சேர்ந்த ஆதிதிராவிடர்களின் 200க்கும் மேற்பட்ட வீடுகள், வீட்டுப் பொருட்கள், வாகனங்கள் போன்றவற்றை சேதப்படுத்தியதுடன், தீயிட்டும் கொளுத்தியது. இதனால் இலட்சக்கணக்கான ரூபாய் மதிப்புள்ள சொத்துக்கள் மற்றும் பணம் நாசமானது. நான்கு மணிநேரம் நீடித்த இந்த கும்பலின் சூறையாடல் காவல்துறையினரால் 90 பேர் கைது செய்யப்பட்டபிறகு கட்டுப்பாட்டுக்கு வந்தது. பாதுகாப்புக்காக 1,000க்கு மேற்பட்ட காவலர்கள் கூடுதலாகப் பயன்படுத்தப்பட்டனர்.  
இந்த நிகழ்வானது பாட்டாளி மக்கள் கட்சியின் நிறுவனத் தலைவரான ச. இராமதாசும், அவரது கட்சியாலும் திட்டமிட்டு நிகழ்த்தப்பட்டதாக பலர் குற்றஞ்சாட்டினர், பல தலித்துகள் வேறு விதமாகவும் நம்புகிறார்கள். இந்த நிகழ்வுக்கும் பா.ம.க.க்கும் தொடர்பில்லை, இது வன்னியர் மற்றும் தலித் ஆகிய இரு சாதியினருக்கு இடையில் ஏற்பட்ட மோதலே என்றது.  
பாதிக்கப்பட்ட பலர் காவல்துறை மற்றும் மாவட்ட நிர்வாகத்தின் செயலற்றத் தன்மையே இந்த இழப்புகளுக்குக் காரணம் என குற்றம் சாட்டினர். இந்த வன்முறையில் ஈடுபட அருகில் உள்ள 22 கிராமங்களில் இருந்து ஒரே சாதியைச் சேர்ந்த கும்பல் திட்டமிட்டு திரட்டப்பட்டது. 300க்கும் மேற்பட்ட காவலர்கள் இருந்த போதிலும், அவர்களால் வன்முறைக் கூட்டத்தை கட்டுப்படுத்த முடியவில்லை, ஏனெனில் சேர்க்கப்பட்ட கும்பலானது பாதுகாப்புப் பணியில் இருந்த காவலர்களை விட எட்டு மடங்கு அதிகமாக இருந்தனர். இளைஞனின் சாதியைச் சேர்ந்தவராக காவல் துணை ஆய்வாளர் என நம்பப்படுகிறது. அந்தப் பகுதியில் அமைதி காக்கும் பொறுப்பில் இருந்த காவலர்கள் பணியிடமாற்றம் செய்யப்பட்டனர் அல்லது இடைநீக்கம் செய்யப்பட்டனர்.
# 2012 தருமபுரி வன்முறை

## பின்னணி

வட தமிழ்நாட்டில் கணிசமாக வாழும் வன்னியர்களின் மக்கள் தொகையானது 12-13 விழுக்காடு என மதிப்பிடப்பட்டுள்ளது, அதே சமயம் ஆதிதிராவிடர்கள் (தலித்) 11.5 விழுக்காடாக உள்ளனர். ஒரு காலத்தில் இப்பகுதியில் நக்சல்வாதம் ஓங்கி இருந்தது. அக்காலகட்டத்தில் இங்கு தீண்டாமை பாகுபாடு போன்றவற்றிற்கு எதிரான நிலைப்பாடு பெருமளவு நிலவியது. நக்சலியம் வீழ்ச்சியுற்றப் பிறகு, இப்பகுதி மக்கள் சாதி அடையாளம் மற்றும் அதிகாரத்தின் வாக்குறுதிகளால் ஈர்க்கப்பட்டனர். இதனால் தலித்துகள் ஒடுக்குமுறை குழுக்களால் பாதிக்கப்படக்கூடிய ஒரு காலகட்டத்தை சந்தித்தனர் மற்றும் வன்னியர்கள் சாதிப்பெருமிதம் ஊட்டப்பட்டவர்களாக மாறினர். எனவே, வன்னியர்கள் மற்றும் தலித்துகளுக்கு இடையே தொடர்ந்து மோதல்கள் ஏற்பட்டன. 2012 ஏப்ரலில் மாமல்லபுரத்தில் நடந்த வன்னியர் இளைஞர் பெருவிழாவில் பாட்டாளி மக்கள் கட்சியின் சட்டமன்ற ஊறுப்பினரான, செ. குரு வன்னிய இன பெண்களை கலப்பு திருமணம் செய்பவர்களை வெட்டவேண்டும் என்றார்.
# கூனல் முதுகுத் திமிங்கிலம்

**கூனல் முதுகுத் திமிங்கிலம்** (உயிரியல்: *Megaptera novaeangliae*, ஆங்கிலம்: *humpback whale*) என்பது கடலில் வாழும் பலீன் திமிங்கிலங்களில் அடங்கும், ஒரு இனமாகும், முதுகுத் துடுப்படைய திமிங்கில வகைகளில் இது பெரியது ஆகும். நமது பூமியில் இவற்றின் எண்ணிக்கை 80,000 என கணக்கிடப் பட்டுள்ளது. அவற்றில் 18,000–20,000 கூனல் முதுகுத் திமிங்கிலங்கள், வட பசிபிக் பெருங்கடல் முழுமையிலும், ஏறத்தாழ 12,000 திமிங்கலங்கள் வட வட அட்லாண்டிக் பெருங்கடல் பகுதிகளிலும், 50,000 திமிங்கலங்கள் தெற்கு அரைக்கோளம் பகுதிகளிலும் காணப்படுகின்றன. இதற்கு முன் இதன் எண்ணிக்கை 125,000 இருந்தது, தற்போது குறைந்துள்ளது. இந்த உயிரினத்தினை பாதுகாக்கும் வழிமுறைகளை, மேற்கத்திய நாடுகள் பின்பற்றத் தொடங்கிய உள்ளன.
# கூனல் முதுகுத் திமிங்கிலம்

## வளரியல்பு

இவ்வகைத் திமிங்கிலங்களின் வாழ்நாள் ஏறத்தாழ நூறு ஆண்டுகள் ஆகும். நூறு ஆண்டுகளையும் கடந்து வாழும் இம்மீனினங்கள் இருப்பதாக, இது குறித்த ஆராய்ச்சி அறிஞர்கள் கூறுகின்றனர். பொதுவாகத் திமிங்கிலங்களின் பற்களின் அமைவைக் கொண்டு இரு வகையாகப் பிரிக்கலாம். பற்கள் உள்ளவை. பற்கள் இல்லாதவை. பற்கள் இல்லாதவை பலீன் வகைத் திமிங்கிலங்கள் எனலாம். 'பலீன்' என்பதை தமிழில் 'சிம்பு' எனலாம். அதாவது குட்டியாக இருக்கும் போது, அவற்றின் பற்கள் விழுந்து விடும். இன்னும் சொல்லப் போனால், அது கருவறையிலேயே தன் பற்களை இழந்து விடுகின்றன. அதன்பிறகு தோன்றும் பற்களானது எலும்புகளற்று, உறுதியான தசைகளால், தலை வாரும் சீப்பின் சிம்புகள் போல, தொங்கும். இந்த வாய் சிம்புகள், இரை பிடித்தலில் பயனாகிறது. எப்படி என்றால், பெருமளவு நீரை வாயில் இழுக்கும் போது, அதனுள் இருக்கும் இதன் இரைகளை, வடிகட்ட இது பயனாகிறது.  
நன்கு வளர்ந்த இத்திமிங்கிலமானது நீளம் உடையதாக இருக்கும். இதன் அதிக அளவு எடையானது இருக்கும். இதன் உடலானது தனித்துவ வேறுபாட்டுடன் இருக்கிறது. இவ்வுயிரியன் முதுகுப்புற துடுப்பானது நீளமாக இருக்கும். தலையின் வடிவமானது, பெரிய குமிழி போன்று இருக்கும். இது நீந்தும் முறையும், அப்பொழுது அது மூச்சு விடும் முறையும் மிகவும் நேர்த்தியாகவும், அழகாகவும் அமைந்து, அதனால் இது பலராலும் கவரப் படுகிறது. இதன் தலைப்பகுதியும், வால் பகுதியும் உடலின் நடுப்பகுதியை விட குறுகியே காணப்படும். இதனால் இது நீரை கிழித்துக் கொண்டு தடையில்லாமல் நீந்தும் திறனைப் பெறுகின்றன. பாலூட்டிகளின் உடலில் தோல்முடிகள் இருக்கும். ஆனால், திமிங்கலங்கள் தோல்முடிகளை குட்டியிலேயே இழுந்து விடுகின்றன. அவற்றிற்கு பதில், கெட்டியான கொழுப்புப் படலம் உருவாகிறது. இதன் மூளை நன்கு வளர்ந்து இருந்தாலும், நீருக்கு மேலே இது அதிக தொலைவைக் காண இயலாது.  
இதன் மூச்சுத் துளைகள், தலையின் மேற்புறம் இருப்பதால், உணவு உண்ணும் போது, அது தடையாக இருப்பதில்லை. ஏனெனில், இதன் மூச்சுக் குழாய்கள் அத்துளைகளுக்கும் பின்னால் அமைந்துள்ளன. ஏறத்தாழ 20 நிமிடங்களுக்கு ஒரு முறை நீரின் மேற்பரப்புக்கு இது வரும் இயல்பானது. அப்பொழுது அதன் நெஞ்சுக்கூட்டின் நீர் அழுத்தம் குறைவாக ஆவதால், அது மூச்சு விட தடுமாறுகிறது. அதனால் அது தன் மார்பு மீது நீர் அழுத்தத்தை உருவாக்கிக் கொள்ள துள்ளி நீரில் விழும், உடற்செயலியல் நுட்பத்தைக் கையாள்கிறது. அச்சப் பட்டால், இவை கடலின் ஆழத்திற்கு சென்று, இரண்டு மணி நேரம் கூட மேலே வராமல் தங்கி விடும் திறனை உடையதாக விளங்குகிறது. இந்தத் திமிங்கலத்தின் குடலில் இருந்து எடுக்கப்படும் ஆம்பர் என்ற நறுமணப் பொருள் விலை மிக்கது ஆகும். மேலும், இதன் உடலில் இருந்து எடுக்கப்படும் எண்ணெயானது, சோப்பு, மெழுகுவர்த்தி செய்யப் பயனாகிறது.
# கூனல் முதுகுத் திமிங்கிலம்

## இனப்பெருக்க இடப்பெயர்ச்சி

ஒவ்வொரு வருடமும், இனப்பெருக்கத்திற்காக, பெருங்கடல்கள் வழியாகவும், பிற கடல்கள் வழியாகவும் இவை இடம் பெயரும் வழக்கத்தினை மேற்கொள்கின்றன. அப்பொழுது இதன் கூட்டமானது, வருடந்தோறும் தொலைவினை நீந்தி கடக்கின்றன. துருவப் பகுதியில் உள்ள நீரின் சிறுமீன்களையும், கிரில் போன்றவைகளையும் உண்டு பருக்கின்றன. இனப்பெருக்கத்திற்காக வெப்ப வலயம், மித வெப்ப வலயம் இருக்கும் பகுதிகளில் அவை குட்டிகள் போட்டு, இனப்பெருக்கத்தினை வரை, அவை உண்ணாமல் நோன்பு இருக்கின்றன. ஆனால் தனது உடலில் சேமித்து வைத்துள்ள கொழுப்புகளைக் கொஞ்சம் கொஞ்சமாக செமித்து, தனது உடலுக்குத் தேவையான ஆற்றலைப் பெறுகின்றன. இக்கொழுப்பை உணவாக மாற்றிக் கொள்ளும் திறன் வியப்புக்குரிய உடற்றொலியல் சிறப்புச் செயலாகும்
# கூனல் முதுகுத் திமிங்கிலம்

## இனப்பெருக்கக் கூவல்

ஆணின கூனல் முதுகு திமிங்கிலம், மிகவும் சிக்கல்கள் மிகுந்த ஒலியலைகளை உருவாக்குகின்றன. அந்த ஒலி எழுப்பும் காலமானது, 10 நிமிடங்கள் முதல் 20 நிமிடங்கள் வரை இருக்கும். இப்படியாக சிறிது இடைவெளி விட்டு விட்டு மணி கணக்கில் பாட்டொலி எழுப்பிக் கொண்டு இருக்கும். இ்ந்த ஒலிகளின் முக்கிய நோக்கம், இலக்கு யாதெனில் அதற்குரிய பெண் இனத்தோடு கலவி செய்து, இனப்பெருக்கத்தை செய்வதற்கே ஆகும். கூனல் முதுகுத் திமிங்கலம் பலவிதமாகக் கூவும். பலநூறு மைல்களுக்கு அப்பால் ஆழ்கடலை ஊடுருவி, இந்தக் கூவல் செல்லும் தூரத்தில் உள்ள சம்பந்தப்பட்ட மற்றொரு திமிங்கிலம், பதில் ஒலியலைகளை எழுப்பி விடுக்கும். இதனை சோனாரா (sonar) என்னும் கருவியின் மூலம் கேட்கமுடிகிறது. திமிங்கிலக் கூவலை திமிங்கில இசை என்று அழைப்பார்கள்.
# 1780 அட்லாண்டிக் சூறாவளி பருவம்

1780 ஆம் ஆண்டின் அட்லாண்டிக் சூறாவளி பருவமானது கோடைகாலத்தில் 1780 ஆம் ஆண்டில் உருவானது. 1780 ஆம் ஆண்டு அட்லாண்டிக் சூறாவளி பருவம் அசாதாரணமாக அழிவுகரமாக இருந்தது. மேலும் இது 28,000 இறப்புகளுடன் பதிவுசெய்யப்பட்ட வரலாற்றில் மிக மோசமான அட்லாண்டிக் சூறாவளி பருவ காலமாக இருந்தது.நான்கு வெவ்வேறு சூறாவளிகளும் ஜூன் மாதம் முதல் அக்டோபர் மாதம் வரையில் தாக்கியது இவைகள் ஒவ்வொன்றும் குறைந்தது 1,000 இறப்புக்களை ஏற்படுத்தின. இது பெருஞ்சூறாவளி 1780 என அழைக்கப்படுகிறது.
# சில்கூர், இரங்கா ரெட்டி மாவட்டம்

**சில்குர் **அல்லது** சிலுக்கூர்** {Chilkur, చిలుకూరు} என்பது இந்தியாவில்அமைந்துள்ள தெலுங்கானா மாநிலத்திற்கு உட்பட்ட இரங்கா ரெட்டி மாவட்டத்தில் உள்ள ஒரு கிராம பஞ்சாயத்து. இப்பஞ்சாயத்து மோய்னாபாத் மண்டலத்தின் கீழ் இயங்குகிறது. இங்கு புகழ்பெற்ற சில்கூர் பாலாஜி கோயில் மற்றும் மிருகவாணி தேசிய பூங்கா அமைந்துள்ளன.
# சிக்ரிக்சோஃபொசான்

நார்வேநாட்டில் ஹொர்டலேண்ட் கவுண்டியில் உள்ள உல்லென்சுவாங்கின் நகராட்சியில் **சிக்ரிக்சோஃபொசான்**என்ற நீர் வீழ்ச்சி அமைந்துள்ளது. இந்த நீர்வீழ்ச்சி லோப்த்ஸ் கிராமத்தின் தென்கிழக்காக 3.5 கிலோமீட்டர் (2.2 மைல்) தொலைவில் அமைந்துள்ளது.அதன் மொத்த உயரம் 455 மீட்டர் (1,493 அடி),மேலும்இந்த மிகப்பெரிய ஒற்றை வீழ்ச்சி 260 மீட்டர் (850 அடி) உயரமானதாகும்.'''
# ஆரோன் பெயின்ஸ்டின்

**ஆரோன் பெயின்ஸ்டின்** (fl. 1903–1910)ஒர் எஸ்தோனியசதுரங்கமஸ்டர்ஆவார்.  
பெயின்ஸ்டின்முதல் உலகப் போருக்கு முன் ரெவலில் (இப்போது தாலின், எஸ்தோனியா) வாழ்ந்தபோது அங்கு பல போட்டிகளில் விளையாடினார். 1903 ஆம் ஆண்டில்முன்றாம்இடத்தையும்(சோஹன்வென்றார்), 1904 ஆம் ஆண்டில் 7-8ஆம்இடத்தை சிலருடன்இனைந்து பிடித்தார்(பெர்ஹார்ட் கிரிகோரி வென்றார்). 1903 ஆம் ஆண்டில் மூன்றாவது இடத்தையும், 1905 ஆம் ஆண்டில் சோஹனுடன் முதல் இடத்தையும் பிடித்தார்.மேலும் 1909 ஆம் ஆண்டில் கம்வெல்ஸ்கிக்கு பின்னால், 2 -3 வது இடத்தையும் , [1] 1910 இல் அதிகாரப்பூர்வமற்ற எஸ்தோனியசதுரங்க சாம்பியன்ஷிப்பையும் வென்றார். [2]
# ஆஸ்போர்ன் ரெனால்ட்ஸ்

**ஆஸ்போர்ன் ரெனால்ட்ஸ்** 23 ஆகஸ்ட் 1842 இல் பிறந்தார். இவர் அயர்லாந்து நாட்டில் பெல்ஃபாஸ்ட் நகரில் பிறந்தார். இவர் 1912 ஆம் ஆண்டு 21 பிப்ரவரி 21 இல் தனது 69 வது வயதில் இறந்தார் அயர்லாந்தின் தேசிய ஐக்கிய ராஜ்யத்தின் குடியுரிமை பெற்றிருந்தார். குயின்ஸ் கல்லூரி மற்றும் மான்செஸ்டர் விக்டோரியா பல்கலைக்கழகத்திலும் பயின்றார்.1888 இல் ராயல் பதக்கம் பெற்றார்.
# ஆஸ்போர்ன் ரெனால்ட்ஸ்

### ஆரம்ப வாழ்க்கை

ஆஸ்போர்ன் ரேய்னால்ட்ஸ் FRS (23 ஆகஸ்ட் 1842 - 21 பிப்ரவரி 1912) திரவ இயக்கவியல் பற்றிய புதிய கண்டுபிடிப்பை நிகழ்த்தினார். ஆவார். தனித்தனியாக, திடப்பொருட்களின் மற்றும் திரவங்கள் இடையே வெப்பப் பரிமாற்றத்தைப் பற்றிய அவரதுஆய்வு மிகவும் பயனுள்ளதாக அமைந்தது. இவ்வாய்வு கொதிகலன் மற்றும் மின்தேக்கி வடிவமைப்புகளில் முன்னேற்றங்களைக் கொண்டுவந்தது. இவர் மான்செஸ்டர் பல்கலைக்கழகத்தில் தனது முழு வாழ்க்கையையும் கழித்தார்.
# ஆஸ்போர்ன் ரெனால்ட்ஸ்

### தந்தையின் தூண்டுகோல்

ஆஸ்போர்ன் ரெனால்ட்ஸ்ன் தந்தை பள்ளி தலைமை இவருக்கு ஆசிரியராகவும், வழிகாட்டியாகவும் விளங்கினார். கணித ஆர்வலராகவும்இருந்தார். விவசாய உபகரணங்களுக்கான முன்னேற்றங்களுக்கானப் பல காப்புரிமைகளைப் பெற்றார். ஆஸ்போர்ன் ரெனால்ட்ஸ் இயக்கவியல் ஆய்வு புரிய விரும்புவதாகக் கூறினார். இவரது இளமைப் பருவத்தில், பல்கலைக்கழகத்தில் சேர்வதற்கு முன் இவர் ஸ்டோனி ஸ்ட்ராட்போர்டில் நன்கு அறியப்பட்ட கப்பல் கட்டுப்பாட்டு நிறுவனமான எட்வர்ட் ஹேய்ஸ் என்ற பட்டறையில் பணியாற்றினார். இப்பணி இவரது திரவ இயக்கவியல் முயற்சிக்குத் தூண்டுகோலாக அமைந்தது.
# ஆஸ்போர்ன் ரெனால்ட்ஸ்

## பணி வாழ்க்கை

ஆஸ்போர்ன் ரெனால்ட்ஸ் குயின்ஸ் கல்லூரி, கேம்பிரிட்ஜ் கல்லூரியில் படித்து 1867 ஆம் ஆண்டில் பட்டம் பெற்றார். கேம்பிரிட்ஜில் கணிதத்தைப் படிப்பதற்காக அவர் தேர்வு செய்யப்பட்டார். ஏனெனில் அவருடைய 1868 இல் பேராசிரியருக்கான விண்ணப்பத்தில் அவர் கூறிய கருத்துகளே ஆகும். இவர் விண்ணப்பத்தில்  கணிதம் பற்றிய அறிவை அவசியம் என்று நான் கண்டறிந்தேன் என்ரும் அதற்கானக் காரணங்களையும் கூறியிருந்தார். கேம்பிரிட்ஜ் பல்கலைக் கழகத்தின் பட்டப்படிப்பை முடித்தவுடன் உடனடியாக ஒரு பொறியியல் நிறுவனத்தில் பணி நியமனம் பெற்றார். மேலும் 1868 ஆம் ஆண்டில் அவர் மான்செஸ்டரில் ஓவன்ஸ் கல்லூரியில் பொறியியல் பேராசிரியராக நியமிக்கப்பட்டார். ரெனால்ட்ஸ் இறுதியாக விக்டோரியா பல்கலைக்கழகத்தின் ஓவியக் கல்லூரியில் ஓய்வு பெற்றார். 1877 ஆம் ஆண்டில் ராயல் சொசைட்டி உறுப்பினராகத் தேர்ந்தெடுக்கப்பட்டார் மற்றும் 1888 இல் ராயல் பதக்கம் வழங்கினார். அவர் 1905 இல் ஓய்வு பெற்றார் மற்றும் 21 பெப்ரவரி 21 ஆம் தேதி இயற்கை எய்தினார்.
# ஆஸ்போர்ன் ரெனால்ட்ஸ்

## திரவ இயக்கவியல்

இவரது திரவ இயக்கவியல் பற்றிய ஆய்வு மிகவும் புகழ் வாய்ந்தது. 1883 ஆம் ஆண்டில் ரைனோல்ட்ஸ் ஒரு கிளாசிக் பரிசோதனையில் கொந்தளிப்பான ஓட்டத்தை மாற்றுவதை நிரூபித்தார், இதில் அவர் பல்வேறு ஓட்ட விகிதங்களின் கீழ் தண்ணீர் ஓட்டத்தின்தன்மையைப் பரிசோதித்தார். ஒரு பெரிய குழாயின் ஓட்டத்திற்குள் நுழைந்த ஒரு சிறிய ஜெட் சாய்தளத்தைப் பயன்படுத்தி இவ்வாய்வைச் செய்தார்.  
திரவ இயக்கவியலுக்கான ரேய்னால்ட்ஸ் பங்களிப்பு கப்பல் வடிவமைப்பாளர்களிடம் ("கடற்படை கட்டடங்களுக்கான") வரவேற்பைப் பெற்றது. கப்பலின் ஒரு சிறிய அளவிலான மாதிரியை உருவாக்கி, முழு அளவிலான கப்பலைப் பொறுத்தவரை பயனுள்ள முன்னறிவிக்கும் தரவைப் பெற்றுள்ளது.
# அஷோக்நாத் பானர்ஜி

**அஷோக்நாத் பானர்ஜி**(*Ashoknath Banerji*) என்பவர் இந்தியஅரசியல்வாதிஆவார்.இவர் 16ஏப்ரல் 1983முதல் 25பிப்ரவாி 1988வரைகருநாடகமாநிலத்தின்ஆளுநராகஇருந்தார். இவர் இந்தியநிா்வாகபணி அதிகாரியாவார்.
# அஷோக்நாத் பானர்ஜி

## மேலும்காண்க

- கருநாடகத்தின்ஆளுநா்களின்பட்டியல்
# முத்தராசி அருவி

**முத்தராசி அருவி** (*Mutarazi Falls*) என்பது சிம்பாப்வேயின் மணிகலாண்ட் மாகாணத்தில் உள்ள முத்தாசா மாவட்டத்தில் உள்ள ஒரு அருவியாகும். இது நியாங்கா தேசிய பூங்காவின் தெற்கு எல்லையை ஒட்டிய 2,495 ஹெக்டேர் முடராசி தேசிய பூங்காவில் அமைந்துள்ளது. இது ஜிம்பாப்வேயில் மிக உயரமானது (772 மீட்டர்கள் (2,533 அடி). இது ஆப்பிரிக்காவில் இரண்டாவது உயரமான மற்றும் உலகில் 17வது உயரமான அருவியாகும்.
# முத்தராசி அருவி

## விளக்கம்

நீர்வீழ்ச்சிகள் இரண்டு அடுக்குகளில் ஹோண்டே பள்ளத்தாக்கு பகுதியில் விழுகின்றன, இது ஜிம்பாப்வேயின் மலைப்பகுதிகளின் கிழக்குப் பகுதியின் விளிம்பில் மட்ராசி ஆறு பாயும் இடத்தில் அமைந்துள்ளது.
# மங்கலப்பட்டி

**மங்கலப்பட்டி** (ஆங்கிலம்:Mangalapatti),இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம் காங்கேயம் தாலுக்காவில் உள்ளது.
# மங்கலப்பட்டி

## மக்கள் வகைப்பாடு

இந்தியா மக்கள்தொகை கணக்கெடுப்பு 2011 இன் படி இங்கு 1,734 ஆண்களும் 1,778 பெண்களும் உள்ளனர். 0-6 வயதிற்குட்பட்ட குழந்தைகளின் மக்கள் தொகை 294 ஆகும், இது மொத்த மக்கள் தொகையில் 8.37% ஆகும். பெண் பாலின விகிதம் 996 என்ற தமிழ்நாடு மாநில சராசரியை விட 1025 என்ற விகிதத்தில் உள்ளது. மேலும், மங்களபட்டி நகரில் உள்ள குழந்தை பாலின விகிதம் 900 என்ற தமிழ்நாடு மாநில சராசரியை விட 1100 ஆக உள்ளது. மங்களபட்டி மக்களின் சராசரி எழுத்தறிவு விகிதம் 67.65% ஆகும். மங்களபட்டி, ஆண் எழுத்தறிவு 76.85% மற்றும் பெண் எழுத்தறிவு விகிதம் 58.62% ஆகும்.
# மங்கலப்பட்டி

## பள்ளிகள்

- அரசு உயர்நிலை பள்ளி, மங்களபட்டி
# மங்கலப்பட்டி

## கோயில்கள்

- காளியம்மன் கோயில்
- ஈஸ்வரன் கோயில்
- பட்டத்துஅரசி அம்மன் கோயில்
# மோனிகர் சத்திரம்

**மோனிகர் சத்திரம்** (**Monegar Choultry**) என்பது தமிழகத்தின் சென்னையில் இருந்த ஒரு சத்திரம் ஆகும்.இது சென்னை நகரில் முதல் ஒழுங்கமைக்கப்பட்ட தொண்டு கட்டமைப்பு ஆகும்.
# மோனிகர் சத்திரம்

## வரலாறு

18 ஆம் நூற்றாண்டில், பிரித்தானியர் மற்றும் மைசூர் நவாப்பானஐதர்அலிமற்றும்திப்புசுல்தான் ஆகியோருக்கு இடையேஓயாத போர்கள்நடந்தன.இந்தப்போர்களின் விளைவாகபலர் சொத்துக்களையும், உயிர்களையும்இழந்தனர்.இதன்விளைவாக இறுதியில்சென்னையில் ஒரு பஞ்சமும் தோன்றியது. 1782இல் மணியக்காரர் என்று அழைக்கப்பட்ட அந்தக் கிராமத்தின் தலைவர் ராயபுரத்திலிருந்த தன்னுடைய தோட்டத்தில் போரில் காயமடைந்தவர்களுக்கு கஞ்சி ஊற்றுவதற்காக ஒரு சத்திரத்தை நிர்மாணித்துள்ளார்.போர்முடிவடைந்தபின்னர்இந்தசத்திரமானது நோயாளிகளும், ஏழைகளும், அனாதைகளும் தங்கும் உறைவிடம் ஆயிற்று. 1782ஆம்ஆண்டு மைசூர்போர் நடந்த சமயத்தில் பிளாக் டவுன் என்று அழைக்கப்பட்ட கருப்பர் நகரத்தின் அந்தப் பகுதியில் இருந்த கட்டிடங்கள் அனைத்தையும் கிழக்கிந்திய நிர்வாகம் இடித்துத் தள்ளியது. ஆனால், அந்தச் சமயத்தில் இந்தக் கட்டிடத்துக்கு மட்டும் அரசாங்கம் விதிவிலக்கு அளித்தது.1807 ஆம் ஆண்டில், அதிகமான மக்கள் இந்த சத்திரத்துக்கு வந்தபோது அரசாங்கம் கணிசமான நன்கொடை அளித்தது. ஆற்காடு நவாப்பும் இதற்கு ஒரு பெரிய தொகையை நன்கொடையாக அளித்தார்.  
1799 இல் ஜான் அண்டர்வுட் எனும் மருத்துவர் இந்தச் சத்திரத்துக்குள்கிழக்கிந்தியகம்பெனியுடன்இணைந்து ஒரு மருத்துவமனையைத் தொடங்கினார். அது அப்போது கஞ்சித்தொட்டி மருத்துவமனை என்று மக்களால் அறியப்பட்டது. 1801 ஆம் ஆண்டில், மருத்துவமனையானது 'நேட்டிவ் ஹாஸ்பிடல் அண்ட் புவர் ஃபண்ட்' சத்திரத்துடன் இணைக்கப்பட்டது. புனித மேரி தேவாலயத்தின் 'நோயாளிகள் மற்றும் ஏழைகளுக்கு' தொண்டு செய்த பஞ்ச நிவாரணக் குழுவால் இந்த கட்டிடம் வாடகைக்கு எடுத்துக் கொள்ளப்பட்டது. 1808 ஆம் ஆண்டு இந்தச் சத்திரத்தின் நிர்வாகத்தையும் மருத்துவமனையின் நிர்வாகத்தையும் சென்னை அரசு ஏற்று நடத்தத் தொடங்கியது. 1910 ஆம் ஆண்டு சத்திரத்தின் நிலமும், அந்த மருத்துவமனையும் அரசுடைமையாக்கப்பட்டது. அதன் பிறகு மருத்தவமனையின் பெயர் ராயபுரம் மருத்துவமனை என்றானது. பின்னர் இந்த சத்திரம் 1910 ஆண்டிலேயே அருகில் இருந்த வெங்கடகிரி ராஜாவினுடைய சத்திரத்துக்கு இடம் மாற்றப்பட்டு கூடுதல் அறைகள் கட்டப்பட்டன.  
1933 இல் ஜார்ஜ் பிரெட்ரிக் ஸ்டான்லி என்பவர் சென்னை மாகாணத்தின் ஆளுநராக இருந்தார். 1933 இல் ராயபுரம் மருத்துவமனையில் முதன் முதலாக ஐந்து வருட மருத்துவ படிப்பு (டிப்ளமா இன் மெடிக்கல் & சர்ஜரி) அவரால் தொடங்கிவைக்கப்பட்டது. அதன் பிறகு அந்த மருத்துவமனையின் பெயர் ஸ்டான்லி மருத்துவமனையாக 1936 சூலை 2 ஆம் தேதி மாற்றப்பட்டது. பின்னர் அதுவே இசுடான்லி மருத்துவக் கல்லூரியாக ஆனது.
# மோனிகர் சத்திரம்

## சொற்பிறப்பு

துவக்கத்தில், இந்த சத்திரத்துக்கு தனியாக பெயரொன்றும் கொண்டிருக்கவில்லை. சத்திரத்தைத் துவக்கிய மணியக்காரர் (கிராமத் தலைவர்) என்பது ஆங்கிலேயர்களால் மோனிகர் என்று உச்சரிக்கப்பட்டதால் அது மோனிகர் சத்திரம் என்று அப்போது அழைக்கப்பட்டது.
# மோனிகர் சத்திரம்

## சத்திரம் இன்று

இன்றும் இந்த சத்திரம் இயங்கி ஏழைகளுக்கும் முதியோர்களுக்கும் உறைவிடமாகத் திகழ்கிறது. இந்தச் சத்திரத்தின் நிர்வாகக் குழுவின் தலைமைப் பொறுப்பு இன்று மாவட்ட ஆட்சியாளரிடம் உள்ளது. இங்கு பெரிய பாளையத்து அம்மனுக்கு கட்டப்பட்ட ஒரு பழமையான கோயிலானது ஓரு பழமையான மரத்தின் அடியில் உள்ளது.  
இந்தச் சத்திரத்தில் இருப்பவர்கள் இறந்தபின், அவர்களின் உடல் அவர்களின் உறவினர்வசம் ஒப்படைக்கப்படாது. அந்த உடல் ஸ்டான்லி மருத்துவமனையின் உடலமைப்பியல் துறைவசம் ஆராய்ச்சிக்காக ஒப்படைக்கப்படும் வழக்கம் இன்றும் தொடர்கிறது.
# மோனிகர் சத்திரம்

## இவற்றையும் காண்க

- மங்கம்மாள் சத்திரம், நரிக்குடி
- மங்கம்மாள் சத்திரம், மதுரை
- மங்கம்மாள் சத்திரம், கொடும்பாளூர்
# பெடபெரடா பருவா

**பெடபெரடா பருவா** (பிறப்பு: 14 ஜூலை 1928) ஒரு இந்திய அரசியல்வாதி ஆவார். இவர்நாடாளுமன்றத்தின்கீழ்அவையானமக்களவைக்கு அசாம் மாநில களியாபோர் மக்களவைத் தொகுதியிலிருந்து இந்திய தேசிய காங்கிரசு கட்சியின்சார்பாக 1967, 1971மற்றும் 1977ஆகிய ஆண்டுகளில் தோ்ந்தெடுப்பப்பட்டாா்.  
இவர்மத்தியஅரசின்சட்டம்,நீதிமற்றும்கம்பெனிவிவகாரத்துறைதுணைஅமைச்சராகவம்பணியாற்றியுள்ளார்.
# ஏ.இ.டி. பரோ

**ஏ.இ.டி.பரோ (**அலகாபாத்மாா்ச் 1, 1908)இவர்ஒருஇந்தியஅரசியல்வாதிஆவார்.மேலும்முதலாவதுமக்களவைக்குஆங்கிலோஇந்தியன்உறுப்பினராகநியமிக்கப்பட்டாா்.தனதுபள்ளிப்படிப்பைகெல்வின்பள்ளியிலும்மற்றும்ஆண்கள்உயா்நிலைப்பள்ளியிலும்பயின்றாா்.அயா்லாந்தில்உள்ளமா்ரீமலைத்தொடாில்உள்ளகோரா காளி சேல்ஸ்ஸ்போர்ட் பயிற்சி கல்லூரியிலும்,டிரினிட்டி கல்லூரியிலும்மற்றும்டப்ளின் பல்கலைக்கழகத்திலும்பயின்றாா்.  
இவர்இந்தியநாடாளுமன்றமக்களவைக்குஆங்கிலஇந்தியன்உறுப்பினராக 2வது, 3வது, 4வது, 5வது, 6வது, 7வதுமுறையாகநியமிக்கப்பட்டாா்.
# வளர்பிறை

சூரியன், சந்திரன், பூமி ஆகியவை கிட்டத்தட்ட நேர்கோட்டில் அமைவதே அமாவாசை (conjunction).
அதற்கடுத்த நாட்களில், சந்திரன் சூரியனிலிருந்து சுமார் 12 டிகிரிக்கு மேல் விலகிய நிலையில், முதல் பிறை (crescent/هلال) மெல்லிய கீற்றாக சூரியன் மறைந்ததும் மேற்கு வானில் தெரிகிறது.  
அடுத்த நாட்களில், சூரியனிலிருந்து சந்திரனின் விலகல் கோணம் (elongation) அதிகரிக்கும்போது, சந்திரன் உருவத்தில் வளரத் தொடங்குகிறது.
ஏழாம் நாள், சந்திரன் சூரியனிலிருந்து சுமார் 90 டிகிரி கோணவிலகலில் இருக்கும்.
அந்த வேளையில், சூரியன் மறையும் பொழுது சந்திரன் தெற்கு வானில் பாதியாக (first quarter) காட்சியளிக்கிறது.  
இவ்வாறு சந்திரனின் கோணவிலகல் (angular distance) தொடர்ந்து அதிகரித்து, 14ஆம் நாள், சுமார் 180 டிகிரிக்கு விலகிய நிலையில், சூரியன் மேற்குக் கிழக்கு வானில் மறையும்போது, சந்திரன் கிழக்கு வானில் முழு நிலவாக (full moon/بدر) தோன்றுகிறது.  
சந்திரனின் முதல் பிறை முதல் 14ஆம் நாள் வரை உள்ள காலத்தை வளர் பிறை (waxing moon) என அழைக்கின்றனர்.  
14ஆம் நாளுக்குப் பின், சந்திரனும் சூரியனும் இடையிலான கோண வித்தியாசம் குறையத் தொடங்குகிறது.
இதனால் சந்திரன் தேய் பிறை (waning moon) நிலையில் செல்லத் தொடங்குகிறது.  
முஸ்லிம்கள், சந்திர மாதத்தை முதல் பிறை தோன்றியதும் துவக்குகிறார்கள்.  
| 1 | அமாவாசை | New Moon |  |
| --- | --- | --- | --- |
| 2 | வளரும் இளஞ்சந்திர நிலை | Waxing Crescent |  |
| 3 | முதல் பாதி நிலவு | First Quarter |  |
| 4 | வளரும் அகன்ற நிலவு | Waxing Gibbous |  |
| 5 | பூரண நிலவு (பௌர்ணமி) | Full Moon |  |
| 6 | குறையும் அகன்ற நிலவு | Waning Gibbous |  |
| 7 | கடைசி பாதி நிலவு | Last Quarter |  |
| 8 | குறையும் இளஞ்சந்திர நிலை | Waning Crescent | } |
# நடுமேற்கு ஐக்கிய அமெரிக்கா

வரையறுத்துள்ளபடி அமைந்துள்ளது.]]  
**நடு மேற்கு ஐக்கிய அமெரிக்கா** (*Midwestern United States* அல்லது **Midwest**) அமெரிக்க ஐக்கிய நாட்டின் வடக்கு நடுவில் உள்ள மாநிலங்களைக் குறிப்பதாகும். இதில் உள்ளடங்கிய மாநிலங்களாவன: இலினொய், அயோவா, கேன்சஸ், மிசூரி, வடக்கு, மெற்கு டகோட்டா, நெப்ராஸ்கா, விசுகான்சின், மிச்சிகன், ஒகையோ, இந்தியானா, மினசோட்டா.  
*நடு மேற்கு* என்ற பயன்பாடு 19ஆம் நூற்றாண்டின் பிற்பகுதியிலிருந்து பரவலாக உள்ளது. இதற்குள்ள மற்ற பெயர்களான *வட மேற்கு*, *பழைய வடமேற்கு*, *நடு-அமெரிக்கா*, *தி ஹார்ட்லாந்து* தற்போது அவ்வளவாகப் புழக்கத்தில் இல்லை. சமூகவியலாளர்கள் அடிக்கடி *மிட்வெஸ்ட்* என்ற இச்சொல்லை பொதுவான சித்தரிப்பாக நாடு முழுமைக்கும் பயன்படுத்துகின்றனர்.
# நடுமேற்கு ஐக்கிய அமெரிக்கா

## புவியியல்

ஆகும்]]
நடு மேற்கு அமெரிக்காவின் நிலப்பகுதி மலைகளும் மடுக்களுமாக கருதப்படுகின்றது. சில இடங்கள் சமவெளியாக இருப்பினும் பெரும்பாலான பகுதிகள் மலைப்பாங்கானவை. காட்டாக, கிழக்கு நடுமேற்கில் ஆப்பலேச்சிய மலைத்தொடர் அருகே, அமெரிக்கப் பேரேரிகள் வடிநிலம், விசுகான்சினின் வடபகுதி, மிச்சிகனின் மேல் மூவலந்தீவு மற்றும் தென்பகுதி தவிர்த்த கீழ் மூவலந்தீவு, மின்னசோட்டா, இந்தியானாவின் பகுதிகள் போன்றவை சமவெளிகளாக இல்லை. மேல் மிசிசிப்பி பள்ளத்தாக்கின் வடக்குப் புறம் காற்றில்லா வலயம் எனப்படுகின்றது; கரடுமுரடான மலைகளை நடுவே கொண்டுள்ளது. விசுகான்சினின் மேற்கு முழுமையும் இந்தப் பள்ளத்தாக்கு நிறைந்துள்ளது. வடகிழக்கு ஐயோவா, தென்கிழக்கு மின்னசோட்டா, வடமேற்கு இல்லினாய் ஆகியவற்றின் சிறிய பகுதிகளும் இந்த வலயத்தில் வருகின்றன. விசுகான்சினின் ஓகூச் மலைகளில் காற்றில்லா வலயத்தின் உச்சிச் சிகரங்கள் அமைந்துள்ளன. தவிர, ஓசார்க் மலைத்தொடரின் வடக்குப் பகுதி தெற்கு மிசௌரியில் உள்ளது. மிசிசிப்பி ஆற்றின் மேற்கில் உள்ள மாநிலங்களில் பிரெய்ரி புல்வெளிகள் காணப்படுகின்றன. மேற்கு நடுமேற்கில் விழும் மழையின் அளவு கிழக்கை விட குறைவாக இருக்கிறது. இது பல்வேறு வகையான புல்வெளிகளை உருவாக்குகிறது. நடுமேற்கின் பெரும்பாலான பகுதிகளை தற்போது "நகரிய பகுதிகள்" என்றோ "வேளாண் பகுதிகள்" என்றோ வகைப்படுத்தலாம். வடக்கு மின்னசோட்டா, மிச்சிகன், விசுகான்சின், மற்றும் ஒகையோ ஆறு பள்ளத்தாக்கு ஆகியன நன்கு முன்னேறவில்லை.  
இப்பகுதியில் உள்ள மிகப் பெரிய நகரம் சிகாகோ ஆகும். அடுத்ததாக டிட்ராயிட், இண்டியானாபொலிஸ் உள்ளன. இப்பகுதியிலுள்ள பிற முதன்மையான நகரங்கள்: மினியாப்பொலிஸ்-செயின்ட். பால், கிளீவ்லாந்து, செயின்ட் லூயிஸ், கேன்சஸ் நகரம், மில்வாக்கி, சின்சினாட்டி, கொலம்பஸ், டி மொயின், மேடிசன்.
# நடுமேற்கு ஐக்கிய அமெரிக்கா

## பண்பாடு

நடுமேற்கு அமெரிக்கர்கள் திறந்தமனதுடைய, நட்புள்ள, கள்ளங் கபடமற்றவர்களாக கருதப்படுகின்றனர். சிலநேரங்களில் ஒரேபோன்ற, பிடிவாதமான பண்பாடற்றவர்களாகவும் சித்தரிக்கப்படுகின்றனர். இப்பகுதியின் பண்பாட்டில் சமய நம்பிக்கைகளும் வேளாண் மதிப்புகளும் பெரும் பங்கு வகிக்கின்றன. நடு மேற்கு இன்றைய காலத்தில் சீர்திருத்தத் திருச்சபையினரும் கால்வினரும் கலந்து வாழும் ஓர் சமூகம்.  
19 முதல் 29% வரையான நடுமேற்கத்தியர்கள் கத்தோலிக்கர்கள். ஓகியோ, இந்தியானா, மிச்சிகனில் 14%உம், மிசௌரியில் 22%உம் மின்னசோட்டாவில் 5%உம் திருமுழுக்கு சபையினர். விசுகான்சினிலும் மின்னசோட்டாவிலும் உள்ளவர்களில் 22-24% லூதரனியம் பின்பற்றுவோர். யூதர்களும் இசுலாமியரும் 1% அல்லது குறைவானவர்கள். சிகாகோ, கிளீவ்லாந்து போன்ற நகரங்களில் யூதர்களும் இசுலாமியரும் 1 %க்கு கூடுதலாக உள்ளனர். நடுமேற்கில் உள்ளவர்களில் 16% பேருக்கு சமயம் எதுவும் இல்லை.  
நடு மேற்கு அரசியல் பிளவுபட்டுள்ளது. பல தாராளமான கொள்கைகளையும் சில கடுமையான பழமைவாதத்தையும் கொண்டுள்ளன. பேரேரிகள் பகுதியில், நகரங்கள் கூடுதலாக உள்ளமையால், மிகவும் தாராளமான பகுதியாக விளங்குகிறது. இருப்பினும், ஊரக பெரும் சமவெளி மாநிலங்கள் மிகவும் பழமைவாதிகள்.  
தெற்கிலிருந்து 20ஆம் நூற்றாண்டு ஆபிரிக்க அமெரிக்கர் குடிபெயர்வால் பெரிய நகரங்களில் ஆபிரிக்க அமெரிக்கர்கள் வாழ்கின்றனர். இருப்பினும் இங்குள்ள ஆபிரிக்க அமெரிக்கரை விட தெற்கத்திய ஐக்கிய அமெரிக்காவில் மிகக் கூடுதலானவர்கள் வசிக்கின்றனர். தொழிற்றுறை, பண்பாடு கூறுகள் இணைந்து புதுவகையான இசைவடிவம் 20ஆம் நூற்றாண்டில் உருவாகியுள்ளது. ஜாஸ், புளூஸ், ராக் அண்டு ரோல் உள்ளடங்கிய இவ்விசையில் டிட்ராயிட்டின் டெக்னோ இசையும் சிகாகோவின் புளூசும் அவுசு இசையையும் தனித்துவமானவை.  
நடு மேற்கின் மக்கள்தொகை 65,971,974, ஆகும். இது ஐக்கிய அமெரிக்காவின் மொத்த மக்கள்தொகையில் 22.2% ஆகும்.
# கிரிந்திர குமார் பாருவா

**கிாிந்திர குமார் பருவா** ஒரு அசாம் மாநிலத்தை சார்ந்த இந்திய அரசியல்வாதி ஆவார். இவர் அசாம் சட்டசபை<nowiki/>க்கு பர்ஹம்பூர் சட்டமன்றத் தொகுதியிலிருந்து 1985-90 களில் தாே்ந்தெடுக்கப்பட்டாா். பின்னா்நொவ்கோங் சதர் தொகுதியிலிருந்து 2011இல்வெற்றி பெற்றாா்.ஆனால் இந்திய தேசிய காங்கிரஸ் வேட்பாளர்துர்லபக் சாமுயோ தோல்வியடைந்தாா்.
# சித்னல் ஷண்முகப்பா பஸப்பா

**சித்னல் ஷண்முகப்பா பஸப்பா** (பிறந்த 6 ஏப்ரல் 1936)பெல்காம் மாவட்டத்தில் (கர்நாடகா) உள்ள சாம்பகோன்பகுதியைசாா்ந்தவா்.இவர்இந்தியாவின் மகாராஷ்டிரா மாநிலத்திலிள்ள பெல்காம்தொகுதியிலிருந்து 7 வது மக்களவைக்கு உறுப்பினராகதேர்ந்தெடுக்கப்பட்டார்.  
இவர் 8-வது, 9 வது மற்றும் 10 வது லோக் சபாவிற்குபெல்காம் (லோக்சபாதொகுதி) தேர்ந்தெடுக்கப்பட்டார்.
# நிஷா மொஹோடா

**நிஷா மொஹோடா** (பிறப்பு: அக்டோபர் 13, 1980, ஹிங்காகாட் )[1] சர்வதேச மாஸ்டர் (IM) மற்றும் பெண் கிராண்ட்மாஸ்டர் (WGM) ஆகிய FIDE பட்டங்களைபெற்ற ஒரு இந்திய செஸ் வீரர் ஆவார். இவர்,மேற்கு வங்க மாநிலத்தின் முதல் பெண் கிராண்ட்மாஸ்டர்.1995ஆம் ஆண்டு ஏப்ரலில் 14 வயது, 6 மாதங்கள் மற்றும் 13 நாட்களில்பெண் சர்வதேச மாஸ்டர் (WIM) என்ற பட்டத்தை மிக இளவயதில் பெற்றார். 1996ஆம்ஆண்டு டிசம்பரில் இந்தியாவின் பிரதம மந்திரி எச்.டி. தேவ் கவுடா,இப்பட்டத்தைபெற்றதற்காகநிஷாமொஹோடாவிற்குரொக்கப் பரிசுவழங்கினார். நிஷாவின் பெண் சர்வதேச மாஸ்டர் என்ற இச்சாதனை 1999ஆம் ஆண்டு கொனேரு ஹம்பியால் முறியடிக்கப்பட்டது.   
2001 மற்றும் 2008 ஆம் ஆண்டுகளில் மகளிர் உலக செஸ் சாம்பியன்ஷிப்பில் நிஷா போட்டியிட்டார். 2005 ஆம் ஆண்டில் நிஷா மொஹொடா மகளிர் இந்திய செஸ் சாம்பியன்ஷிப்பை வென்றார். [2]  
2004, 2008 மற்றும் 2010 ஆம் ஆண்டுகளில் மகளிர்ஒலிம்பிக் சதுரங்க சாம்பியன்ஷிப், 2013ல்மகளிர்உலக குழுசதுரங்க சாம்பியன்ஷிப், 2003, 2005, 2008, 2009, [3] மற்றும் 2010ல் ஆசிய விளையாட்டுப் போட்டிகள் ஆகியவற்றில் இந்திய தேசிய அணிசார்பாக நிஷாமொஹோடா போட்டியிட்டார்.  
பிரித்தானிய கிராண்ட் மாஸ்டர் நைகல் ஷார்டின் கருத்துக்களுக்குமறுப்புத் தெரிவிக்கும் வகையில், மொஹோட்டா பெண்கள் சம உரிமை சார்பாகவும், சதுரங்கவிளையாட்டில் பெண்கள் எதிர்கொள்ளும் சவால்களின் சார்பாகவும் பேசியுள்ளார். [4] [5]
# ஜான் டைலர்

## இறப்பு

டைலர் தனது வாழ்நாள் முழுவதும், உடல்நிலை பாதிக்கப்பட்டவராகக் காணப்பட்டார். 1862 சனவரி 12 இல் குளிர், தலைச்சுற்று வந்து மயக்கமடைந்தார். சனவரி 18 இல் இவர் பக்கவாதத்தினால் காலமானார்.  
டைலர் கூட்டமைப்புடன் கூடுச் சேர்ந்திருந்தமையால், அவரின் இறப்பு வாசிங்டனால் அதிகாரபூர்வமாக அங்கீகரிக்கப்படாத ஒரேயொரு அமெரிக்க அரசுத்தலைவரின் இறப்பு ஆகும். தனது இறுதி நிகழ்வுகள் எளிமையான முறையிலேயே நடத்தப்பட வேண்டும் என டைலர் கேட்டுக் கொண்டிருந்தாலும், கூட்டமைப்பின் தலைவர் ஜெபர்சன் டேவிஸ் டைலரை புதிய நாட்டின் வீரனாக அறிவித்து மிகவும் சிறப்பாகக் கொண்டாடினார். அவரது சவப்பெட்டியின் மீது கூட்டமைப்பின் கொடியால் மூடப்பட்டது. டைலரின் நினைவாக டெக்சாசின் ஒரு நகருக்கு டைலர் எனப் பெயரிடப்பட்டது.
# பெரியார் ஈ. வெ. இராமசாமியின் சமயப் பார்வை

**பெரியார் ஈ. வெ. இராமசாமியின் சமயப் பார்வை** (*Religious views of Periyar E. V. Ramasamy*) பெரியார் ஈ. வெ. இராமசாமியின் சமயக் கருத்துக் கருத்துகளால், அவரை தென்னிந்தியாவின், வால்டேர் எனப் புகழப்பட்டார்.  
சமயங்களை கண்டுபிடித்தவர்கள், அப்பாவி மக்களை அறியாமை மற்றும் மூடப்பழக்க வழக்கங்கள் எனும் இருளில் மூழ்க வைத்து, சுரண்டிக் கொழித்தனர் எனக்கருதியதால், பெரியாரும், வால்டேரும் சமயங்களை கடுமையாகச் சாடினார்கள்.பெரியார் ஈ. வெ. இராமசாமி, இந்து சமயம் தமிழ்நாட்டில் ஏற்படுத்திய ஆரிய பாதிப்புகளை எதிர்த்துக் கடுமையாக குரல் கொடுத்தார். ஆனால் சாதிவேறுபாடுகள், தீண்டாமை, மூடநம்பிக்கைகள் அற்ற, சமத்துவம், அனைவருக்கும் ஒரே நீதிமுறைகள் கொண்ட இசுலாம், கிறித்தவம் மற்றும் பௌத்தம் போன்ற சமயங்களை பாராட்டியுள்ளார்.  
பிராமணியம், இந்து சமயத்திற்கு ஒரு மாற்றீடாக நிரூபிக்க முடியுமா என்றும் எனக் கேள்வி எழுப்பினார்.
தனிப்பட்ட ஆதாயத்திற்காக நிறுவனமயமாக்கப்பட்ட இசுலாம் மற்றும் கிறித்தவம் போன்ற சமயங்களைப் பொறுத்த வரையில், "மதமானது மூடநம்பிக்கைகள் மற்றும் அச்சத்துடன் கைகோர்த்து செல்கிறது" எனப் பெரியார் கருதினார். மனிதர்களின் முன்னேற்றத்தை மதங்கள் தடுத்து நசுக்குகிறது. மதம் ஒடுக்கப்பட்ட வர்க்கங்களை சுரண்டுகிறது.
மூடநம்பிக்கை, சுரண்டல் மற்றும் பகுத்தறிவு இன்மையால் மக்கள் பாதிக்கப்படுகின்றனர் எனக்கருதினார்.  
1924 - 1925 காலகட்டங்களில் பிரித்தானிய இந்தியாவின் திருவாங்கூர் சமஸ்தானத்தில் உள்ள வைக்கம் என்ற ஊரில் தீண்டாமைக்கு எதிராக நடைபெற்ற போராட்டத்தின் போது, சோமநாதர் கோயிலைச் சுற்றியிருந்த தெருக்களை ஒடுக்கப்பட்டோர் பயன்படுத்தக்கூடாது என்ற தடையை நீக்க வைக்கம் போராட்டம் நடத்தினார்.
# பெரியார் ஈ. வெ. இராமசாமியின் சமயப் பார்வை

## இந்து சமயம்

பெரியாரின் சிந்தனையின்படி, இந்து சமய வேதங்கள் கூறாத, பிராமண உயர்ச்சி, சூத்திரர்களின் தாழ்ச்சி, பஞ்சமர்கள் மீதான தீண்டாமை எனும் கற்பனைக் கதைகள் இந்து சமயத்தில் பின்னர் பரப்பப்பட்டது என்றார்.  
பெரியாரை மரிய மிஸ்ரா எனும் பிரித்தானிய வரலாற்று அறிஞர், பெரியாரை தத்துவவாதி எனக் குறிப்பிடுப்பிடுகிறார்.  
பிற மதங்களுடன் ஒப்பிடுகையில், இந்து மதம் மனுதரும சாத்திரம் போன்ற சட்டங்கள் மூலம், சாதிய அமைப்புகள் உருவாக்கி, சூத்திரர்கள் வேதங்களை படிக்கக் கூடாது என்றும், பல கடவுட் கோட்பாடுகளை உருவாக்கியும், சிறிய பிராமண குழுக்களுக்கு உறுதியளிக்கப்பட்ட வருமானம் மற்றும் செழிப்பு ஆகியவற்றை வழங்க உருவாக்கப்பட்ட சமயச் சடங்குகள் மற்றும் திருவிழாக்கள் போன்ற மூடநம்பிக்கைகளை, இந்து சமயத்தின் சூத்திரர் எனப்படும் பெரும்பான்மையான மக்கள் மேற்கொள்வதை தடுக்க 1925இல் பெரியார் வளர்த்தெடுத்த சுயமரியாதை இயக்கத்தை நிறுவினார்.  
1940இல் பெரியார் திராவிடத் தேசியம் எனும் கொள்கையை முன் வைத்த போது, இந்து சமயம் திராவிடர்களின் சமயமல்ல என அறிவித்தார். திராவிடர்களால் பயிலப்பட்ட ஆரிய வேதம் மற்றும் திராவிட வேதங்களை மறுத்தார்.  
1940இல் நீதிக்கட்சி மாநாட்டில் பெரியார் ஈ. வெ. இராமசாமி உரையாற்றும் போது பேசியது:  
"திராவிடர்களாக நாம் பயிலும் இந்து சமயத்தில் சீர்திருத்தங்கள் கொண்டு வரவேண்டும். பெரும்பாலான திராவிடர்கள் தங்களை இந்து சமயத்தினர் என்று கருதிகிறார்கள். நீங்கள் உங்களை இந்துக்கள் என்று அழைத்துக் கொண்டால், ஆரியக் கொள்கைகளை ஏற்றுக் கொள்பவர்களாக கருதப்படுவீர். நம் முன்னோர்களின் நூல்களில், நாம் இந்துக்கள் என்றும் இந்து சமயத்தை பின்பற்றுபவர்கள் என்று எங்கும் குறிக்கவில்லை.  
உலக வரலாற்று ஆசியர்கள், இந்துக்களின் புனித நூல்கள் என வேதங்கள், உபநிடதங்கள், இதிகாசங்கள், புராணங்கள் மற்றும் ஆகமங்கள் எனக் கூறுகிறார்கள். மேற்படி பண்டைய சாத்திரங்களில் எதிலும் திராவிடர்களைப் பற்றி கூறாவது ஆரியர்களை மட்டும் கூறுகிறது என்பது கவனத்தில் கொள்ள வேண்டும்.  
வேத சாத்திரங்களை கூர்ந்து படித்தால், அவைகள் திராவிடர்களை அடிமைப்படுத்தவும், சுரண்டவும் சந்தேகத்திற்கு இடமின்றி அறியலாம். இந்து சமயம் திராவிடர்களை அரக்கர்கள் என்றும் சூத்திரர்கள் என்றும் கூறுகிறது. இந்து சமயம் சாதி வேறுபாட்டை அறிமுகம் செய்து, இம்மண்ணின் மைந்தர்களிடையே மோதல்களை உண்டாக்கியது, அதிகரித்தது. நமது மூடநம்பிக்கைகளும், அர்த்தமற்ற, அபத்தமான சடங்குகளும், விழாக்களும் இந்துத்துவத்தின் தத்துவங்களைப் பின்பற்றுவதன் விளைவாகும். திராவிடர்களின் சமூக அடிமைத்தனம் மற்றும் அடிமைத்திறன், ஆரியர்களின் அரசியல் அடிமைத்தனத்திற்கும் வழிவகுத்தது. அரசியல் ரீதியாக திராவிடர்கள், இந்து சமயம் பயிலப்படும் ஆரியவர்த்ததிலிருந்து விடுபடுவது அவசியம் என்பதை நாங்கள் உறுதியாகக் கருதுகிறோம் என்றார்.  
ஒரு முறை பெரியாரின் அழைப்பின் பேரில், சைவ சித்தாந்த நெறிகளைப் பின்பற்றும் மறைமலையடிகள், பெரியாரின் இல்லத்தில் தங்கிய காலத்தில், தனது வீட்டில் அசைவ உணவு சமைப்பதும், உண்பதையும் தவிர்த்தார். உண்மையான ஆன்மிகவாதிகளை பெரியார் மதித்து நடந்தார்.
# பெரியார் ஈ. வெ. இராமசாமியின் சமயப் பார்வை

## இசுலாம்

தமிழ் பேசும் பிராமணர்கள், இசுலாமியர்கள், கிறித்துவர்களை தமிழர்களாக பெரியார் கருதினார். தான் எழுதிய வேதங்களின் வண்டவாளங்கள் எனும் நூலிலின் ஒரு அத்தியாயத்தில் குரானையும், பைபிளையும் விமர்சனம் செய்துள்ளார்.  
பெரியார் ஈ. வெ. இராமசாமி சுய மரியாதை இயக்கத்தைத் துவக்க நாட்களில் இந்து சமயம், மனுதரும சாத்திரம் மற்றும் இந்திய தேசிய காங்கிரசு அழிக்கப்பட வேண்டும் என்று உரத்த குரலில் பேசிய போது, தாழ்த்தப்பட்டோர் இசுலாமை தழுவதன் மூலமே, சமூகத்தில் தங்கள் தகுதியை மேம்படுத்திக் கொள்ளமுடியும் என்ற கருத்தை தெரிவித்தார்.  
மேலும் தான் இசுலாமிய சமயத்திற்கு வக்காலத்து வாங்கவில்லை என்பதையும் வலியுறுத்தினார். ஆனால் ஆரிய, பிராமணிய முறைமையின் கீழ் உள்ள துன்பங்களுக்கு ஒரு தீர்வைக் கண்டறிந்து, சுதந்திர நாட்டில் திராவிடர்களுக்கு ஒரு சரியான இடத்தை கண்டுபிடிக்க மட்டுமே முயன்றார்.